Andreas Bajuk
Andreas, vulgo Andrej Bajuk (Labaci natus die 18 Octobris 1943; ibidem die 16 Augusti 2011 mortuus) fuit politicus Sloveniae. In Argentina ab anno fere 1948 educatus, alumnus fuit universitatis Nationalis de Cuyo universitatumque Chicaginiensis et Californiensis Berkeleiae ubi gradum doctoratus ascendit. Professor apud almam matrem Argentinensem meruit, sed ab anno 1976, Argentina sub regimine militari iacente, Vasingtoniae operam dedit atque ab anno 1994 Lutetiae. In Sloveniam anno fere 1999 rediit. Ibi primus minister breviter a die 7 Iunii 2000 ad 30 Novembris eiusdem anni, minister a vectigalibus a die 3 Decembris 2004 usque in annum 2008 meruit.

Bibliographia 
 Denis Sarkić, "Andrej Bajuk: Tisti politik, ki je vodil prvo pravo desničarsko vlado" in Mladina (20 Februarii 2004)

Nati 1943
Mortui 2011
Oeconomi Civitatum Foederatarum
Eruditi Argentinae
Politici Sloveniae
Gubernatores civitatum
Alumni Universitatis Chicagoensis
Alumni Universitatis Californiensis Berkeleiensis